ΓΡΑΠΤΗ ΕΡΩΤΗΣΗ P-0442/00

υποβολή: Jan Wiersma (PSE) προς την Επιτροπή

(11 Φεβρουαρίου 2000)

Θέμα: Πετρέλαιο οικιακής χρήσεως για πόλεις που ελέγχονται από την αντιπολίτευση στη Σερβία

1. Ποιες πόλεις στη Γιουγκοσλαβία λαμβάνουν πετρέλαιο από την Ε Ε;

2. Ποια κριτήρια πρέπει να πληρούνται σχετικώς;

3. Για ποιο λόγο δεν είναι επιλέξιμη η κοινότητα Pancevo;

4. Μπορεί η Επιτροπή να απαντήσει στις ερωτήσεις αυτές νωρίτερα απ’ ό,τι συνήθως, δεδομένου ότι βρισκόμαστε ήδη στο χειμώνα;

Απάντηση του κ. Patten εξ ονόματος της Επιτροπής

(28 Μαρτίου 2000)

Η Επιτροπή αποφάσισε στις 15 Φεβρουαρίου 2000 να επεκτείνει το πρόγραμμα Ενέργεια για τη Δημοκρατία σε άλλες πέντε σερβικές πόλεις, ύστερα από το ομόφωνο αίτημα των δυνάμεων της σερβικής αντιπολίτευσης που βασίζεται στα αποτελέσματα του πιλοτικού προγράμματος. Το αίτημα έγινε δεκτό από το Συμβούλιο Γενικών Υποθέσεων της 24ης Ιανουαρίου 2000, που κάλεσε την Επιτροπή να δράσει αναλόγως.

Πέντε επιπλέον πόλεις (Kragujevac, Kraljevo, Novi Sad, Sombor και Subotica) προστέθηκαν στοπάρχον πρόγραμμα που κάλυψε τη Nis και το Pirot. Το πρόγραμμα αποβλέπει στο να προμηθεύσει με πετρέλαιο θέρμανσης, τόσο τις εγκαταστάσεις θέρμανσης όσο και τα δημόσια κτήρια (σχολεία, νηπιαγωγεία, νοσοκομεία, και διοικητικά καιγειονομικά κτήρια). Η συνολική ποσότητα του πετρελαίου θέρμανσης, του βαρέος πετρελαίου και του πετρελαίου εσωτερικής καύσης που θα χορηγηθεί θα είναι περίπου 30.000 τόνοι (δεν είναι δυνατόν να δοθεί η ακριβής ποσότητα λόγω των διακυμάνσεων των τιμών των παραγώγων πετρελαίου στις διεθνείς αγορές).

Ο κατάλογος των δήμων καθορίστηκε με βάση τις συζητήσεις μεταξύ των δυνάμεων της σερβικής αντιπολίτευσης και της Ευρωπαϊκής Ένωσης, στο πλαίσιο των τριμερών συναντήσεων (δυνάμεις της αντιπολίτευσης, Ευρωπαϊκή Ένωση και Ηνωμένες Πολιτείες). Οι δυνάμεις της σερβικής αντιπολίτευσης ζήτησαν να προστεθεί στις δύο πόλεις που προβλέπονται από το αρχικό πρόγραμμα ένας επιπλέον κατάλογος 23 πόλεων, από τις οποίες 6 θεωρήθηκαν απολύτου προτεραιότητας λόγω των δύσκολων κοινωνικών συνθηκών τους. Το Βελιγράδι αφαιρέθηκε από τον κατάλογο, μεταξύ άλλων, λόγω των ιδιαίτερωνλικοτεχνικών και οικονομικών απαιτήσεων που συνδέονται με την αγορά, τη μεταφορά, την παράδοση και τον έλεγχο των προμηθειών σε μια πόλη 2,5 εκατομμυρίων κατοίκων.

Η Επιτροπή δεν μπόρεσε να επεκτείνει το πρόγραμμα σε ένα μεγαλύτερο αριθμό δήμων λόγω περιορισμένων οικονομικών πόρων και ανθρώπινου δυναμικού. Η Επιτροπή εκτιμά τις προσπάθειες που κατέβαλε η Νορβηγία με το πρόγραμμά της Πετρέλαιο για τη Δημοκρατία το οποίο προμήθευσε με πετρέλαιο θέρμανσης βρεφονηπιακούς σταθμούς και σχολεία στο Cacak και Uzice παράλληλα με το πρόγραμμα Ενέργεια για τη Δημοκρατία.

Το εν λόγω πρόγραμμαπήρξε δύσκολο ως προς τη διαχείρισή του, τόσο εντός όσο και εκτός της Σερβίας. Η Επιτροπή επέμεινε στην εφαρμογή λεπτομερώς επεξεργασμένων μηχανισμών ελέγχου για να ελαχιστοποιήσει τον κίνδυνο παρεκτροπής των αποστολών. Η Επιτροπή άρχισε το πρόγραμμα ταχύτατα: τα βυτιοφόρα έφτασαν στα σερβικά σύνορα περίπου πέντε εβδομάδες έπειτα από την απόφαση του Συμβουλίου

Γενικών Υποθέσεων του προηγούμενου Οκτωβρίου, ενώ λειτουργούσαν ήδη οι μηχανισμοί ελέγχου. Οι αρχές της Ομοσπονδιακής Δημοκρατίας της Γιουγκοσλαβίας κράτησαν την πρώτη εφοδιοπομπή στα σύνορα επί ένα δεκαπενθήμερο, προκαλώντας διαδηλώσεις στη Nis και το Pirot που ζητούσαν την απελευθέρωσή της. Όταν τα βυτιοφόρα μπήκαν τελικά στη Nis, έγιναν δεκτά από το πλήθος που επευφημούσε την Ευρωπαϊκή Ένωση. Το πρόγραμμα είχε, κατά συνέπεια, μεγάλη επιτυχία, όπως δείχνει η απόφαση του Συμβουλίου Γενικών Υποθέσεων να το επεκτείνει, απόφαση που η Επιτροπή και πάλι πραγματοποίησε με μεγάλη ταχύτητα.